Source: https://e-justice.europa.eu/content_european_case_law_identifier_ecli-175--printAll-en.do?useContId=160464
Timestamp: 2019-07-20 04:29:26+00:00
Document Index: 1360275

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'qorti\n']

Identifikatur ewropew tal-ġurisprudenza (ECLI) - Unjoni Ewropea
Il-Qorti tal-Ġustizzja tal-Unjoni Ewropea ( ECLI-Coordinator@curia.europa.eu) hija l-koordinatur tal-Identifikatur Ewropew tal-Każistika (ECLI) għall-ġuriżdizzjonijiet tal-Unjoni.
Il-"kodiċi tal-pajjiż" għall-Qorti tal-Ġustizzja tal-Unjoni Ewropea li għandu jintuża fit-tieni element tal-ECLI huwa: [EU]
Il-ġenerazzjoni tal-ECLI
Il-komponenti tal-ECLI li jintużaw biex jiġu identifikati d-deċiżjonijiet tal-Qorti tal-Ġustizzja tal-Unjoni Ewropea:
Il-kodiċi tal-pajjiż: EU
Il-kodiċi tal-qorti:
C = Il-Qorti tal-Ġustizzja
T = Il-Qorti Ġenerali
F = It-Tribunal għas-Servizz Pubbliku
Numru tas-serje tad-deċiżjoni għal kull ġuriżdizzjoni għal kull sena
ECLI:EU:C:1998:27 huwa s-27 dokument tal-Qorti tal-Ġustizzja b'ECLI fl-1998
ECLI:EU:T:2012:426 huwa l-426 dokument tal-Qorti Ġenerali b'ECLI fl-2012
ECLI:EU:F:2010:80 huwa t-80 dokument tat-Tribunal għas-Servizz Pubbliku b'ECLI fl-2010
Identifikatur ewropew tal-ġurisprudenza (ECLI) - Internazzjonali
Il-koordinazzjoni tal-ECLI fl-Uffiċċju Ewropew tal-Privattivi titwettaq mid- Dipartiment tal-Pubblikazzjonijiet.
Identifikatur ewropew tal-ġurisprudenza (ECLI) - Belġju
Għalissa, is-sistema Belġjana għadha ma ġietx adattata għas-sistema ECLI.
Identifikatur ewropew tal-ġurisprudenza (ECLI) - Bulgarija
Identifikatur ewropew tal-ġurisprudenza (ECLI) - Repubblika Ċeka
Fir-Repubblika Ċeka l-identifikaturi ECLI ddaħħlu f'April 2012 biex jidentifikaw is-sentenzi tal-Qorti Suprema (Nejvyšší soud). Minn Marzu 2014 dan l-identifikatur beda jintuża wkoll għas-sentenzi tal-Qorti Kostituzzjonali (Ústavní soud). Is-sentenzi ta' dawn il-Qrati jistgħu jiġi mfittxijin permezz tal-identifikatur ECLI fil-websajts tal-qrati (is-Sentenzi tal-Qorti Suprema f' http://www.nsoud.cz/ u s-sentenzi tal-Qorti Kostituzzjonali f' http://nalus.usoud.cz/Search/Search.aspx).
Identifikatur ewropew tal-ġurisprudenza (ECLI) - Danimarka
L-Amministrazzjoni tal-Qrati (Domstolsstyrelsen)
Tel: 70 10 33 22
Il-kodiċi tal-pajjiż tal-ECLI għad-Danimarka huwa: [DK]
Tingħata informazzjoni iktar tard.
Identifikatur ewropew tal-ġurisprudenza (ECLI) - Ġermanja
Il-koordinatur innominat tal-ECLI għall-Ġermanja huwa:
Bundesamt für Justiz [l-Uffiċċju Federali tal-Ġustizzja]
Kompetenzzentrum Rechtsinformationssystem des Bundes [iċ-Ċentru ta' Kompetenza Federali - is-Sistema ta' Informazzjoni Ġuridika](CC-RIS)
Il-kodiċi ECLI tal-pajjiż għall-Ġermanja huwa: [DE]
Fil-livell federali, il-Qrati Federali qed jippjanaw li jintroduċu l-Identifikatur Ewropew tal-Każistika (ECLI). Il-qrati tal-Länder huma mistennija jintroduċuh iktar tard.
S'issa, il-Qorti Kostituzzjonali Federali, il-Qorti Amministrattiva Federali u t-Tribunal Industrijali Federali introduċew l-ECLI fil-bażijiet ta' dejta tagħhom għad-deċiżjonijiet. Id-deċiżjonijiet kollha ppubblikati fis-siti rispettivi tagħhom minn meta ġie introdott l-ECLI jiġu allokati ECLI. Għal aktar dettalji:
http://www.bundesarbeitsgericht.de (għal deċiżjonijiet b'data wara l-1.1.2015).
Fin-numru ta' identifikazzjoni ECLI b'ħames partijiet, l-ewwel żewġ karattri jkunu dejjem il-kodiċi tal-Istat Membru:
ECLI:DE:[il-kodiċi tal-qorti]:[is-sena tad-deċiżjoni]:[in-numru tas-serje]
Kull qorti tiġi allokata kodiċi tal-qorti u regoli individwali għall-ġenerazzjoni ta' numru tas-serje. Bħala regola, is-sena tad-deċiżjoni tiġi kkodifikata bħala numru b'erba' ċifri (ssss, eż. 2015).
Il-kodiċi tal-qorti jkun dejjem BVerfG.
In-numru tas-serje (numru ordinali) ikun kompost f'erba' partijiet jew f'każ li jkun meħtieġ karattru addizzjonali biex jiddistingwi, ħames partijiet, bit-tielet u r-raba' parti, u r-raba' u l-ħames parti jkunu separati b'punt.
1. Tip ta' proċedura:
b Sejba li parti tkun antikostituzzjonali
c Appell kontra deċiżjoni f'tilwima elettorali
e Proċediment ta' soluzzjoni għat-tilwim bejn korpi kostituzzjonali
f Stħarriġ ġudizzjarju astratt
g Tilwim bejn il-Federazzjoni u l-Länder
h Tilwim ieħor bejn il-Federazzjoni u l-Länder
k Tilwim li jikkonċerna l-kostituzzjoni ta' Land
f Stħarriġ ġudizzjarju sustantiv
m Stħarriġ dwar dritt internazzjonali bħala dritt Federali
n Interpretazzjoni tal-Liġi Fundamentali wara rinviju mill-qorti kostituzzjonali ta' Land
p Deċiżjonijiet dwar materji oħra msemmija fl-Att Federali
q Miżuri provviżorji
r Rikorsi kostituzzjonali
up Deċiżjonijiet tal-qorti f'udjenza plenarja
vb Rikorsi kontra dewmien ġudizzjarju
2. Abbrevjazzjonijiet għall-formazzjonijiet tal-qorti: k għal deċiżjonijiet tal-Kamra jew s għal deċiżjonijiet ta' Senat (taqsima) (mhux għal kawżi li jitolbu udjenza plenarja jew rikorsi kontra dewmien; f'każijiet bħal dawn il-formazzjoni tal-qorti tkun impliċitament indikata bl-abbrevjazzjoni "up" u "vb"),
3. Id-data eżatta tad-deċiżjoni fil-format ssssxxjj
4. Fakultattivi: karattru addizzjonali li jiddistingwi (a-z) meħtieġ meta jittieħdu deċiżjonijiet fl-istess data/numru ta' referenza (eżempju: estensjoni ta' miżura provviżorja + deċiżjoni dwar il-merti bl-istess data/numru ta' referenza),
5. Numru ta' referenza
L-ECLI għad-deċiżjoni tal-21 ta' Jannar 2015 bin-numru ta' referenza 2 BvR 1856/13 jiġi:
Il-Qorti Amministrattiva Federali (Bundesverwaltungsgericht)
Il-kodiċi tal-qorti jkun dejjem BVerwG.
In-numru tas-serje jikkonsisti f'erba' partijiet, bit-tieni u t-tielet parti, u t-tielet u r-raba' parti jkunu separati b'punt.
1. Id-data eżatta tad-deċiżjoni fil-format jjxxss,
2. Abbrevjazzjoni għat-tip ta' deċiżjoni (U għal sentenza (Urteil), B għal deċiżjoni (Beschluss), G għal ordni (Gerichtsbescheid),
3. Numru ta' referenza u
4. Dejjem: numru addizzjonali li jiddistingwi (biex jiddistingwi bejn żewġ dokumenti jew iktar bl-istess tip ta' deċiżjoni fl-istess ġurnata, bl-istess numru ta' referenza, eż. "0").
L-ECLI għas-sentenza tas-17 ta' April 2002 bin-numru ta' referenza 9 CN 1.01 jiġi:
Il-kodiċi tal-qorti jkun dejjem BAG.
In-numru tas-serje jikkonsisti f'erba' partijiet, separati b'punti:
2. Abbrevjazzjoni għat-tip ta' deċiżjoni (B għal deċiżjoni (Beschluss), U għal sentenza (Urteil)),
L-ECLI għad-deċiżjoni tat-Tribunal Industrijali Federali tas-7 ta' Jannar 2015 bin-numru ta' referenza 10 AZB 109/14 jiġi:
L-aħħar aġġornament: 31/08/2016
Identifikatur ewropew tal-ġurisprudenza (ECLI) - Estonja
L-Estonja qed tħejji ruħha għall-introduzzjoni tal-ECLI għall-każistika ppubblikata fir-Riigi Teataja (il-Gazzetta tal-Istat).
Identifikatur ewropew tal-ġurisprudenza (ECLI) - Irlanda
Il-koordinatur nazzjonali tal-ECLI huwa d-Dipartiment tal-Ġustizzja u l-Ugwaljanza.
Il-kodiċi tal-pajjiż tal-Irlanda huwa: [IE]
Bħalissa mhux possibbli li jinħoloq ECLI msejjes fuq l-informazzjoni eżistenti u disponibbli pubblikament. L-għamla preċiża tal-ECLI għadha qed tiġi kkunsidrata u għadha ma ġietx finalizzata.
L-aħħar aġġornament: 05/04/2017
Identifikatur ewropew tal-ġurisprudenza (ECLI) - Greċja
Il-Greċja ma tipparteċipax fis-sistema tal-ECLI.
Madankollu, bħalissa qegħdin fl-istadju ta’ tħejjija biex tinħoloq bażi ta’ dejta unifikata li tinkludi s-sentenzi kollha tal-qrati domestiċi. Diġà hemm diversi bażijiet ta' dejta elettroniċi tal-każistika fuq l-internet, relatati ma':
1) il-Qorti Suprema Ellenika, li fiha biss il-każistika tagħha:
2) il-Kunsill tal-Istat, li fiha biss il-każistika tiegħu:
3) il-Qorti Amministrattiva tal-Prim'Istanza ta’ Ateni, li fiha biss il-każistika tagħha:
(dan is-servizz huwa disponibbli għal utenti ċċertifikati biss)
Hemm ukoll bażijiet ta' dejta privati b'abbonament, li l-aċċess għalihom huwa bi ħlas. Pereżempju:
1) dik tal-Kamra tal-Avukati ta’ Ateni
2) dik tal-kumpanija Intracom Services (privata)
L-aħħar aġġornament: 16/09/2016
Identifikatur ewropew tal-ġurisprudenza (ECLI) - Spanja
Identifikatur ewropew tal-ġurisprudenza (ECLI) - il-Kroazja
Fir-Repubblika tal-Kroazja, l-ECLI ma ġiex introdott fil- bażi ta’ dejta tal-ġurisprudenza li tinżamm fil-Qorti Suprema tar-Repubblika tal-Kroazja (Vrhovni sud Republike Hrvatske), u li tista' tiġi aċċessata mis-sit web tal-Qorti Suprema. Għaldaqstant, minħabba l-importanza tas-sistema ECLI u l-bżonn li tiġi introdotta fl-Istati Membri kollha tal-UE, il-Ministeru tal-Ġustizzja tar-Repubblika tal-Kroazja u l-Qorti Suprema tar-Repubblika tal-Kroazja ddeċidew li joħorġu sejħa għall-offerti għall-implimentazzjoni tas-sistema ECLI skont il-Programm tal-Ġustizzja 2014-2020 tad-Direttorat Ġenerali għall-Ġustizzja u l-Konsumaturi.
Huwa ta' sodisfazzjon kbir għalina li, dan l-aħħar, il-proġett imsemmi fuq ingħata l-approvazzjoni uffiċjali mill-Kummissjoni Ewropea u li se nkunu qed nibdew nintroduċu s-sistema ECLI, flimkien ma' xi għaxar sħab fil-proġett, fil-bidu ta' Ottubru ta' din is-sena.
L-aħħar aġġornament: 06/09/2016
Identifikatur ewropew tal-ġurisprudenza (ECLI) - Italja
Il-koordinatur nazzjonali tal-ECLI għadu ma nħatarx. Għalissa d-Direttorat Ġenerali għas-Sistemi tal-Informazzjoni Awtomizzati (DGSIA) tal-Ministeru tal-Ġustizzja, qed jaġixxi bħala koordinatur.
Il-kodiċi tal-pajjiż għall-Italja hija: [IT].
Il-ġenerazzjoni ta’ ECLI nazzjonali
Bħala parti mill-attivitajiet kurrenti tal-fażi bi prova, qed titfassal proposta għall-introduzzjoni tal-ECLI. B’mod aktar partikolari, qed jitfasslu regoli dwar il-kompożizzjoni tan-numru ordinali għad-dokumenti tal-każistika, kif inhu stipulat fl-istandard tal-ECLI, bl-użu ta’ sett aċċessibbli ta’ metadejta sabiex jiġi ggarantit li kull numru ta’ identifikazzjoni jkun uniku.
Identifikatur ewropew tal-ġurisprudenza (ECLI) - Ċipru
Il-koordinatur nazzjonali tal-ECLI huwa d-Dipartiment tal-Pubblikazzjonijiet Legali – email: publicationsc@sc.judicial.gov.cy
Il-kodiċi tal-pajjiż ta’ Ċipru huwa: [CY]
Il-format preċiż tal-ECLI għadu qed jiġi kkunsidrat u għad trid tittieħed deċiżjoni dwaru.
L-aħħar aġġornament: 03/02/2017
Identifikatur ewropew tal-ġurisprudenza (ECLI) - Latvja
Il-koordinatur nazzjonali tal-ECLI se jinħatar meta jiġi implimentat l-ECLI.
Il-kodiċi tal-pajjiż tal-Latvja huwa: [LV]
Il-ħolqien tal-ECLI nazzjonali
L-ECLI qed jġi implimentat bħalissa.
Identifikatur ewropew tal-ġurisprudenza (ECLI) - Litwanja
Il-koordinatur nazzjonali tal-ECLI huwa l-Amministrazzjoni tal-Qrati Nazzjonali, L.Sapiegos gatvė 15, LT-10312 Vilnius, il-Litwanja. Telefon: (+370) 5 266 29 81, email: info@teismai.lt.
Il-kodiċi tal-pajjiż tal-Litwanja huwa [LT].
L-ECLI għadu mhux jintuża fil-Litwanja.
Identifikatur ewropew tal-ġurisprudenza (ECLI) - Lussemburgu
Luxembourg har endnu ingen konkrete planer med hensyn til ECLI, men er ved at undersøge muligheden for at gennemføre den.
Identifikatur ewropew tal-ġurisprudenza (ECLI) - Ungerija
Bħalissa fl-Ungerija m’hemmx pjanijiet biex jiġi introdott l-ECLI.
L-aħħar aġġornament: 07/04/2017
Identifikatur ewropew tal-ġurisprudenza (ECLI) - Malta
Il-koordinatur nazzjonali tal-ECLI huwa l-Qrati ta’ Malta (courts.justice@gov.mt).
Il-kodiċi tal-pajjiż ta’ Malta huwa: [MT]
F’Malta, in-numru tal-ECLI ma jistax jinħoloq mid-dettalji tas-sentenza fil-kawża disponibbli għall-utenti pubbliċi. Dan jiġi ġġenerat awtomatikament meta s-sentenza tiddaħħal fis-sistema tal-qorti.
L-aħħar aġġornament: 05/12/2018
Identifikatur ewropew tal-ġurisprudenza (ECLI) - Awstrija
Il-koordinatur ECLI nazzjonali
Il-Kanċellerija Federali
Gvern elettroniku - ġestjoni tal-proġetti u tal-programm (id-Dipartiment I/13)
Tel.: (+43 1) 53115/204211
Nru tal-faks: (+43 1) 53109/204211
Email: helmut.weichsel@bka.gv.at
Il-kodiċi ECLI għall-Awstrija: [AT]
Il-ġenerazzjoni ta' ECLI nazzjonali
L-ECLI jingħata meta deċiżjonijiet tal-qrati u awtoritajiet li ġejjin jiġu ppubblikati fuq l-internet.
Il-Qorti Kostituzzjonali (Verfassungsgerichtshof)
Il-Qorti Suprema (Oberster Gerichtshof) u qrati oħrajn
Il-Qorti Fiskali Federali (Bundesfinanzgericht)
Il-Qrati amministrattiva reġjonali (Landesverwaltungsgerichte)
L-Awtorità għall-Protezzjoni tad-Data (Datenschutzbehörde)
L-aħħar aġġornament: 28/04/2017
Identifikatur ewropew tal-ġurisprudenza (ECLI) - Polonja
Bħalissa l-Polonja m’għandhiex pjanijiet dwar l-implimentazzjoni tal-European Case Law Identifier.
Identifikatur ewropew tal-ġurisprudenza (ECLI) - Rumanija
Il-koordinatur nazzjonali tal-ECLI għadu ma ġiex stabbilit. L-informazzjoni se tiġi aġġornata kif xieraq.
Il-kodiċi tal-pajjiż tar-Rumanija huwa: [RO]
Fil-prinċipju, l-ECLI se jiġi ġġenerat meta tingħata s-sentenza, peress li n-numru tas-sentenza tal-Qorti huwa parti mill-ECLI.
L-aħħar aġġornament: 06/05/2015
Identifikatur ewropew tal-ġurisprudenza (ECLI) - Slovenja
Il-koordinatur nazzjonali tal-ECLI għas-Slovenja huwa:
Il-Qorti Suprema tar-Repubblika tas-Slovenja
Id-Dipartiment tar-Reġistru,
Email ta’ kuntatt: ecli.vsrs@sodisce.si
Persuna ta’ kuntatt: Gregor Strojin
Il-kodiċi tal-pajjiż tas-Slovenja huwa: [SI]
Fl-1 ta’ Ottubru 2011, is-Slovenja introduċiet l-ECLI bħala parti integrali tad-dokumenti eżistenti kollha ppubblikati fil-bażijiet ta’ dejta tal-każistika tal-qrati tagħha. Id-dokumenti ġodda kollha li jiddaħħlu fil-bażijiet ta’ dejta tal-każistika jirċievu ECLI wkoll. L-ECLI se jkun inkluż fis-sentenzi ġudizzjarji kollha fil-futur qrib.
L-ECLIs kollha jinħolqu awtomatikament abbażi tad-dejta eżistenti.
Il-pubblikaturi privati kollha magħrufa tad-dokumenti tal-każistika ġew infurmati dwar l-ECLI, u l-parti l-kbira tagħhom diġà assenjaw ECLI għad-dokumenti ppubblikati.
Kodiċijiet tal-qrati:
VSRS: Il-Qorti Suprema tar-Repubblika tas-Slovenja (Vrhovno sodišče Republike Slovenije)
USRS: Il-Qorti Kostituzzjonali tar-Repubblika tas-Slovenja (Ustavno sodišče Republike Slovenije)
VSCE: Il-Qorti Superjuri f’Celje (Višje sodišče v Celju)
VSKP: Il-Qorti Superjuri f’Koper (Višje sodišče v Kopru)
VSLJ: Il-Qorti Superjuri f’Ljubljana (Višje sodišče v Ljubljani)
VSMB: Il-Qorti Superjuri f’Maribor (Višje sodišče v Mariboru)
UPRS: Il-Qorti Amministrattiva tar-Repubblika tas-Slovenja (Upravno sodišče Republike Slovenije)
VDSS: Il-Qorti Superjuri Industrijali u Soċjali (Višje delovno in socialno sodišče)
Nota: Il-kodiċjiet tal-qrati jikkonsistu f'erba' ittri. Il-lista tal-qrati parteċipanti bħalissa tapplika biss għall-qrati tal-appell, il-Qorti Suprema u l-Qorti Kostituzzjonali tar-Repubblika tas-Slovenja, li s-sentenzji tagħhom huma diġà ppubblikati fil-bażijiet ta' dejta tal-każistika nazzjonali. Fil-futur qrib se jiżdiedu qrati u istituzzjonijiet oħrajn.
Is-sena tas-sentenza:
Tintuża s-sena li fiha ħarġet is-sentenza (entrata SSSS).
Numru ta' referenza:
In-numru ordinali regolari (minn issa 'l quddiem: RON), pereżempju II Ips 123/2005) ta' qorti partikolari (qasam tad-dejta: Odločba (=sentenza)) tintuża bħala l-bażi għall-formazzjoni tan-numru ordinali tal-ECLI (minn issa 'l quddiem: EON).
Kliem oħra (pereżempju Sodba, Sklep, eċċ.) li jistgħu jkunu parti mill-qasam tad-dejta Odločba mhumiex meqjusa bħala parti mir-RON u għandhom jitħallew barra/jitħassru meta jiġi kompost l-EON.
Is-sena, li hija parti mir-RON, tibqa’ tifforma parti mill-EON il-ġdid.
Peress li n-numri ordinali regolari jinkludu simboli bħal sing, linji mmejla jew spazju vojt, kull wieħed minn dawn għandu jiġi sostitwit b’punt tal-waqfa fil-format ECLI (pereżempju II Ips 123/2005 jsir II.Ips.123.2005; I K 123456/2010 jsir I.K.123456.2010; eċċ.).
Ir-regoli ġenerali għall-EON huma suġġetti għall-eċċezzjonijiet definiti fil-każijiet speċjali hawn taħt.
Każijiet speċjali:
A: Meta f’deċiżjoni jkun hemm żewġ RONs jew iktar, l-ewwel RON biss jintuża biex jiġi kompost l-ECLI. ".A" għandha tiżdied fit-tarf ta' EON f'tali każijiet. RONs oħrajn jistgħu jiġu aċċessati permezz ta' dokument ta’ metadejta.
Sodba II Ips 49/2008 u II Ips 28/2011
imbagħad l-ECLI huwa:
B: Meta deċiżjoni tuża biss RON wieħed li jkun simili għal għadd ta’ deċiżjonijiet oħra b’RONs differenti, l-oħrajn ma jkunux inżdiedu fil-bażijiet ta’ dejta tal-każistika. L-ewwel RON jintuża għall-ħolqien tal-ECLI, u l-oħrajn jissemmew ħala “l-istess bħal” fil-metadejta. Il-bqija tar-RONs jintużaw biex joħolqu l-ECLIs li huma mniżżla fil-bażi ta’ dejta bħala relatati ma’ deċiżjonijiet simili.
Sodba VIII Ips 432/2009, l-istess bħal VIII Ips 50/2009 u VIII Ips 448/2009, VIII Ips 28/2009
allura l-ECLI huwa:
l-istess bħal:
L-utenti li jfittxu kwalunkwe wieħed minn dawn l-ECLIs ikunu diretti għall-istess dokument.
C: Fil-passat kien hemm drabi meta r-RON tal-istess qorti seta’ jkun idduplikat minħabba li l-istituzzjoni kienet taħdem f'fergħat differenti f’lokalitajiet oħrajn u ma kellhiex sistema ċentralizzata tal-ġestjoni tal-kawżi (pereżempju UPRS). Il-fergħa preċiża tiġi identifikata fil-metadejta ta’ dokument. F’każijiet bħal dawn fl-aħħar tal-EON għandha tiżdied kombinazzjoni ta’ “.ittra” li tirrappreżenta fergħa f'lokalità oħra, u dan skont il-klassifika li ġejja:
D: Uħud mid-dokumenti penali (liġi kriminali) fil-bażi ta' dejta tal-SOVS tal-Qorti Suprema jużaw żewġ RONs fil-qasam tad-dejta "Odločba". L-ewwel wieħed juża n-numru ordinali (f'forma ta' -NN), filwaqt li l-ieħor huwa inkluż fil-parenteżi ( ). Ir-raġuni għal dan hija r-reġistrazzjoni doppja tal-każijiet matul fażi ta’ tranżizzjoni għall-introduzzjoni ta’ sistema ta’ ġestjoni informatizzata tal-kawżi kriminali.
F’dawn il-każijiet biss l-ewwel RON jintuża għall-ħolqien tal-ECLI, li miegħu jiżdied in-numru ordinali tal-kawża wara s-sena. Ir-RON l-ieħor imsemmi fil-parenteżi jitwarrab u ma jiffurmax parti mill-ECLI.
E: F’xi każijiet diversi dokumenti tal-istess qorti jużaw l-istess RON, pereżempju miżuri preliminari u sentenzi finali. F’dawn il-każijiet, jiżdied numru għall-iskop tal-ħolqien tal-EON. L-ewwel sentenza (skont id-data tal-ħruġ) m’għandhiex addendum numeriku. Dik li jmiss tirċievi addendum “.1”, dik sussegwenti “.2”, eċċ. L-addenda huma assenjati b’mod awtomatiku abbażi tad-data meta d-dokument ikun inħareġ.
Sklep G 6/2011 (nota: duplikat f'numru ta' dokumenti)
allura l-ECLI huma:
Il-Qorti Suprema tar-Repubblika tas-Slovenja (Vrhovno sodišče RS)
Il-Qorti Kostituzzjonali tar-Repubblika tas-Slovenja (Ustavno sodišče RS)
Każistika (Sodna praksa)
Każistika (huwa meħtieġ permess mill-Qorti Suprema biex tintuża l-interface tal-programm tal-applikazzjoni (API))
Każistitka tal-Qorti Kostituzzjonali (Sodna praksa Ustavnega sodišča RS)
Identifikatur ewropew tal-ġurisprudenza (ECLI) - Slovakkja
Il-koordinatur nazzjonali tal-ECLI huwa t-Taqsima tal-Informatika u l-Ġestjoni tal-Proġetti tal-Ministeru tal-Ġustizzja tar-Repubblika Slovakka – email: ecli@justice.sk
Il-kodiċi tal-pajjiż tar-Repubblika Slovakka huwa: [SK]
Il-ħolqien ta’ kodiċi ECLI nazzjonali
Kodiċi ECLI jinħoloq meta tinqata' sentenza. Sentenzi maqtugħa wara l-25 ta' Lulju 2011 biss jingħataw numru ECLI. Jekk sentenza maqtugħa qabel il-25 ta’ Lulju 2011 tiġi appellata wara l-25 ta’ Lulju, din is-sentenza flimkien ma’ sentenzi oħrajn f’dak il-proċess jingħataw kodiċi ECLI wkoll.
Eżempju ta' kodiċi ECLI għar-Repubblika Slovakka:
OSBA1 = l-abbrevjazzjoni għall-qorti
2011 = is-sena
0123456789 = IČS (in-numru ta' identifikazzjoni tal-proċess)
123 = in-numru tas-serje tas-sentenza fil-proċess
Identifikatur ewropew tal-ġurisprudenza (ECLI) - Finlandja
Identifikatur ewropew tal-ġurisprudenza (ECLI) - Svezja
L-Isvezja għadha mhix f’pożizzjoni li timplimenta l-ECLI.
Identifikatur ewropew tal-ġurisprudenza (ECLI) - L-Ingilterra u Wales
Filwaqt li għadha ma ttieħdet l-ebda deċiżjoni finali rigward l-implimentazzjoni tal-Identifikatur Ewropew tal-Każistika, ir-Renju Unit qed iqis l-alternattivi li għandu.
Identifikatur ewropew tal-ġurisprudenza (ECLI) - L-Irlanda ta’ fuq
L-aħħar aġġornament: 28/08/2018